rejauldu/bengali-wikipedia huggingface dataset:
কামাতা মসজিদ () জাপানের টোকিওর অন্তর্গত ওটা অঞ্চলের কামাতা জেলায় অবস্থিত একটি মসজিদ। কামাতা রেল স্টেশন থেকে উত্তর দিকে পায়ে হাঁটা দূরত্বে মসজিদটির অবস্থান।  ২০০১ সালে শাহজাহান সিদ্দিকী এবং মাকসুদ নামক দুইজন ব্যক্তির উদ্যোগে কামাতা মসজিদ প্রতিষ্ঠিত হয়। তিনতলা বিশিষ্ট এ মসজিদটির নিচতলা পুরুষদের ও দোতলা মহিলাদের নামাজের জন্য নির্ধারিত।   তথ্যসূত্র   বিষয়শ্রেণী:জাপানের মসজিদ বিষয়শ্রেণী:২০০১-এ এশিয়ায় প্রতিষ্ঠিত বিষয়শ্রেণী:টোকিওর মসজিদ
যাদুমনি হাজং (বিশ শতক) টংক প্রথার বিরুদ্ধে ব্রিটিশ শাসনামলে বর্তমান নেত্রকোণা জেলার সুসং দুর্গাপুরে যে বিখ্যাত টঙ্ক আন্দোলন শুরু হয় তার সক্রিয় একজন কর্মী ছিলেন।  জন্ম ও শিক্ষাজীবন বৃহত্তর ময়মনসিংহ অঞ্চলের নেত্রকোণা জেলার কমলাকান্দা থানার খারনৈ ইউনিয়নের রানীগাঁও গ্রামে ১৯২২ সালে জন্মগ্রহণ করেন যাদুমনি হাজং। তার বাবার নাম ললিত হাজং এবং মায়ের নাম নিত্যমনি হাজং। তিনি চতুর্থ শ্রেণী পর্যন্ত পড়াশোনা করেন।  রাজনৈতিক জীবন যাদুমনি হাজং এর পরিবার আগে থেকেই বাংলাদেশের কমিউনিস্ট পার্টির রাজনীতিতে সক্রিয় ছিলো। তার বাবা ছিলেন কমিউনিস্ট পার্টির কর্মী। একারণে তাদের বাড়িতে বিপ্লবী কমরেড মণি সিংহ, ললিত সরকার, আলতাব আলী, বিপিন গুণ সহ অনেক বিপ্লবী নেতাদের আসা যাওয়া ছিলো। এমন মহান বিপ্লবী নেতাদের সংস্পর্শে তিনি কমিউনিস্ট রাজনীতিতে আগ্রহী হন। পরবর্তীতে রশিমনি হাজং, কুমুদিনী হাজং সহ অন্যান্য বিপ্লবীদের সংস্পর্শে তিনি রাজনীতিতে কঠোর ভাবে মনোনিবেশ করেন।  টংক আন্দোলনে অংশগ্রহণ ব্রিটিশ ভারতে জমিদারদের করা টঙ্ক প্রথার বিরুদ্ধে আন্দোলন সংগঠনের জন্য তিনি পাড়ায় পাড়ায় ঘুরে মানুষকে বুঝাতেন। চার ভাগ ধানের তিন ভাগ জমিদারকে দিতে হবে—এই অন্যায় দাবীর বিরুদ্ধে তিনি গোপনে মহিলাদের সংগঠিত করতে শুরু করেন। মণি সিংহ, বিপিন গুণ, ললিত সরকার সহ অন্যান্য নেতাদের সাথে গোপন বৈঠক, পার্টির জন্য বাড়ি বাড়ি যেয়ে সাহায্য তোলা সহ বিভিন্ন কাজ তিনি করেছেন। যে কারণে তাকে নিয়মিত পুলিশ ও জমিদারদের পাইক—পেয়াদাদের হুমকি শুনতে হতো। এতসব হুমকির মধ্যেও তিনি কাজ করে গেছেন। তার বিভিন্ন সভায় পুলিশ আক্রমণ পর্যন্ত চালায়।  ১৯৪৬ সালে টঙ্ক প্রথার বিরুদ্ধে লেংগুড়া বাজারে একটি ঐতিহাসিক মিছিল হয়। মিছিলে পুলিশের গুলিতে অনেক হাজং আন্দোলন কর্মী মৃত্যুবরণ করেন। এই মিছিলে গুরুত্বপূর্ণ ভূমিকা পালন করেন যাদুমনি হাজং।  দেশভাগের পর দেশ ভাগের পরেও সব সময় তাকে পুলিশ, ইপিআর এর হুমকি আর জেল জরিমানার ভয়ের মধ্য দিয়ে যেতে হয়েছে। কমিউনিস্ট পার্টির সদস্য হওয়ার কারণে তার সমস্ত সম্পত্তি পাকিস্তান সরকার বাজেয়াপ্ত করে। তবু তিনি বলতেন, জমিদারকে ধান দেই নাই, সেই সময়ে জুলুম সহ্য করেছি এখন আর জেলের ভয় করি না।  তথ্যসূত্র   সেলিনা হোসেন, অজয় দাশগুপ্ত এবং রোকেয়া কবীর সম্পাদিত সংগ্রামী নারী যুগে যুগে প্রথম খণ্ড।  বহিঃসংযোগ  বিষয়শ্রেণী:বাংলাদেশী রাজনীতিবিদ বিষয়শ্রেণী:১৯২২-এ জন্ম বিষয়শ্রেণী:টংক আন্দোলন কর্মী বিষয়শ্রেণী:জমিদার বিরোধী আন্দোলন কর্মী বিষয়শ্রেণী:হাজং নারী বিষয়শ্রেণী:বাঙালি জনহিতৈষী নারী বিষয়শ্রেণী:বাংলাদেশী মার্ক্সবাদী বিষয়শ্রেণী:নেত্রকোণা জেলার রাজনীতিবিদ
হারিকেন প্যাট্রিসিয়া হল পশ্চিম গোলার্ধের একটি সক্রিয় শক্তিশালী ঘূর্ণিঝড় যা পশ্চিম মেক্সিকোর উপকূলের দিকে আঘাত হানতে পারে বলে ধারণা করা হচ্ছে। বিশ্ব আবহাওয়া সংস্থা এটিকে সাম্প্রতিককালে পশ্চিম গোলার্ধে ক্রান্তীয় ঘূর্ণিঝরগুলোর মধ্যে সবচেয়ে তীব্রতম বলে পরিমাপ করেছে। তাহুয়ানতিপেক উপসাগরে ২০১৫-এর অক্টোবরের মাঝামাঝিতে এটি সৃষ্টি হয়েছিল এবং প্রাথমিকভাবে এটিকে ক্রান্তীয় ঝড়োপ্রবাহ বলে উল্লেখ করা হয়েছিল। পরবর্তিতে এটি ক্রান্তীয় ঝড়োপ্রবাহের মাত্রা অতিক্রম করে ও প্যাট্রিসিয়া নামে নামকরণ করা হয়।  ২২শে অক্টোবর এটি ক্রমশ প্রলয়ংকারী ঝড়ে পরিণত হয় এবং আবহাওয়াবিদরা এটিকে ৫ মাত্রার ঘূর্ণিঝড় হিসেবে অবহিত করেন। স্যাটেলাইট যুগে (১৯৬০-এর দশক থেকে বর্তমান) ঘূর্ণিঝড়ের মাত্রা দ্রুত বৃদ্ধির এই হার আগে কখনও রেকর্ড করা হয়নি। শুধুমাত্র ১৯৯৭ সালে ঘূর্ণিঝর লিন্ডার মাত্রা অনেকটা এরকম হারে বৃদ্ধি পেয়েছিল। প্যাট্রিসিয়ার পূর্বমহুর্তে মধ্য আমারেকিায় ব্যাপক বৃষ্টিপাত ও বন্যা পরিস্থিতির সৃষ্টি হয়। হাজার হাজার মানুষ সরাসরি এই ঝড়ের কবলে আক্রান্ত হয়, এরমধ্যে উল্লেখযোগ্য হল গুয়াতেমালা। এই পরিস্থিতিতে কমপক্ষে ৬ জনের হতাহতের খবর পাওয়া যায় তারমধ্যে ৪জন এল সালভাদরে, একজন গুয়াতেমালায় ও একজন নিকারাগুয়ায়।  পরবর্তিতে ২৩শে অক্টোবর প্যাট্রিসিয়া ওই অঞ্চলে ৫ মাত্রার দ্বিতীয় ঘূর্ণিঝর হিসেবে রেকর্ড করা হয়। ১৯৫৯ সালের মেক্সিকো ঘূর্ণিঝরটি ছিল প্রথম ৫ মাত্রার ঘূর্ণিঝর। ৫ মাত্রার ঘূর্ণিঝর হিসেবে ২০০৭-এর ডিনের পর এটি মেক্সিকো উপকূলে আঘাত হানতে পারে বলে ধারণা করা হচ্ছে।   তথ্যসূত্র   বিষয়শ্রেণী:২০১৫-এ মেক্সিকো বিষয়শ্রেণী:ঘূর্ণিঝড়
thumb|Tasmania from space তাসমানিয়া বা টাসমেনিয়া () অস্ট্রেলিয়ার ছয়টি অঙ্গ রাজ্যের একটি রাজ্য। হোবার্ট তাসমানিয়ার এবং রাজধানী ও সব থেকে বড় শহর। এ রাজ্যের অধিবাসী সংখ্য ৫১৮,৫০০ (মার্চ, ২০১৬ পর্যন্ত)।  ১৯০১ সালে এটি অস্ট্রেলিয়ার একটি অঙ্গরাজ্য হিসেবে স্থাপিত হয়।  তাসমানিয়া একটি দ্বীপ রাজ্য যার আয়তন Area of Australia – States and Territories. ga.gov.au।  এটা অস্ট্রেলিয়ার মূল ভূখণ্ড থেকে ২৪০ কিলোমিটার দক্ষিণে অবস্থিত। অস্ট্রেলিয়া থেকে তাসমানিয়াকে পৃথক করেছে ব্যাস প্রণালী। এর আশেপাশে ৩৩৪ টি দ্বীপ আছে। তাসমানিয়ার প্রধান দ্বীপ পৃথিবীর ২৬তম বৃহত্তম দ্বীপ। এর মধ্যে ৪০% জনগণ বাস করে তাসমানিয়ার রাজধানী ও সব থেকে বড় শহর হোবার্ট এ।  নামকরণ দ্বীপটির নামকরণ করা হয়েছে পর্তুগীজ অভিযাত্রী আবেল তাসমানের নামানুসারে। ১৬৪২ সালে তিনি সর্বপ্রথম ইউরোপিয়ান যিনি দ্বীপটি ভ্রমণের কথা উল্লেখ করে। তাসমান দ্বীপটির নাম রাখেন এনথনি ভ্যান ডিয়েমেনস ল্যান্ড, ডাচ ইস্ট ইন্ডিজের গভর্নর যিনি তাকে অর্থসহায়তা (স্পন্সর) করেন। ব্রিটিশরা পরবর্তীতে নামটিকে সংক্ষেপ করে রাখে ভ্যান দিয়েমেনস ল্যান্ড। ১ জানুয়ায়ী ১৮৫৬ সালে দ্বীপটির ইউরোপীয় আবিষ্কারকের সম্মানে নামকরণ করা হয় তাসমানিয়া।  ইতিহাস বৈজ্ঞানিকদের অনুমান ১০,০০০ বছর আগের ]]শেষ গ্যালাসিয় যুগ]] পর্যন্ত তাসমানিয়া দ্বীপ অস্ট্রেলিয়ার মূল ভূখণ্ডের সাথে সংযুক্ত ছিলো। বিভিন্ন প্রাপ্ত নমুনা থেকে ধারণা করা হয় এখানে ৪০০০ হাজার বছর আগে থেকে লোক বাস করে।  সরকার তাসমানিয়া  কমনওয়েলথ অফঅস্ট্রেলিয়ার একটি অঙ্গরাজ্য। এর ব্রিটিশ গভর্নর কেইট ওয়ার্ণার এবং নির্বাচিত প্রধানমন্ত্রী উইল হজ্‌ম্যান। চিত্র  তথ্যসূত্র  আরো পড়ুন বহিঃসংযোগ  বিষয়শ্রেণী:অস্ট্রেলিয়ার অঙ্গরাজ্য বিষয়শ্রেণী:তাসমানিয়া
গোলাপ বিপ্লব বা রোজ বিপ্লব ছিল ২০০৩ সালের নভেম্বরে জর্জিয়ায় সংঘটিত একটি অহিংস ক্ষমতার পরিবর্তন। বিতর্কিত সংসদীয় নির্বাচনের বিরুদ্ধে ব্যাপক বিক্ষোভের ফলে এই ঘটনাটি ঘটে এবং রাষ্ট্রপতি এডুয়ার্ড শেভার্দনাডজের পদত্যাগের মাধ্যমে শেষ হয়, যা দেশটিতে সোভিয়েত যুগের নেতৃত্বের অবসান ঘটায়। বিপ্লবের নামকরণ করা হয়েছে সেই চরম মুহূর্ত থেকে, যখন মিখাইল সাকাশভিলির নেতৃত্বে বিক্ষোভকারীরা লাল গোলাপ হাতে সংসদ অধিবেশনে হামলা চালায়।  শেভার্দনাদজের প্রাক্তন রাজনৈতিক মিত্র, মিখেইল সাকাশভিলি, নিনো বুর্জানাদজে এবং জুরাব ঝভানিয়া এই বিপ্লবের নেতৃত্ব দিয়েছিলেন। ২০০৩ সালের ৩ থেকে ২৩ নভেম্বর পর্যন্ত বিশ দিনের বিক্ষোভের মধ্য দিয়ে, বিপ্লব জর্জিয়ায় নতুন রাষ্ট্রপতি এবং সংসদীয় নির্বাচনের সূত্রপাত করে, যার ফলে জাতীয় আন্দোলন - ডেমোক্র্যাটস জোট ক্ষমতায় আসে।  অনিশ্চিত পরিস্থিতিতে জুরাব ঝভানিয়ার মৃত্যু এবং নিনো বুর্জানাদজের বিরোধী দলে প্রত্যাহার অবশেষে ইউনাইটেড ন্যাশনাল মুভমেন্টকে একক শাসক দল হিসেবে প্রতিষ্ঠিত করে।  মার্কিন যুক্তরাষ্ট্রের পররাষ্ট্র দপ্তরের মতে, গোলাপ বিপ্লবের মাধ্যমে আনা ব্যাপক সংস্কারের মাধ্যমে, জর্জিয়া "২০০৩ সালে প্রায় ব্যর্থ রাষ্ট্র থেকে ২০১৪ সালে তুলনামূলকভাবে ভালোভাবে কার্যকর বাজার অর্থনীতিতে" উন্নীত হয়।United States Department of State, Georgia: Executive Summary , Retrieved: 5 May 2016 গোলাপ বিপ্লবকে রঙ বিপ্লবের প্রাথমিক উদাহরণগুলির মধ্যে একটি হিসাবে বিবেচনা করা হয়। এটি বেসরকারী সংস্থা এবং ছাত্রদের সক্রিয়তার শক্তিশালী ভূমিকা দ্বারা চিহ্নিত ছিল।   আন্তর্জাতিক প্রভাব  ২০০৪ সালের নভেম্বরে বিতর্কিত ইউক্রেনীয় রাষ্ট্রপতি নির্বাচনের পর সংঘটিত কমলা বিপ্লব আংশিকভাবে জর্জিয়ান রোজ বিপ্লব দ্বারা অনুপ্রাণিত বলে জানা যায়। Bunce, V.J & Wolchik, S.L. International diffusion and postcommunist electoral revolutions Communist and Post-Communist Studies (2006) V.39 No 3 p. 283-304   আরও দেখুন    শ্বেত বিপ্লব  মখমল বিপ্লব  আগস্ট বিপ্লব  জেসমিন বিপ্লব   তথ্যসূত্র   বিষয়শ্রেণী:অভ্যুত্থান বিষয়শ্রেণী:বিপ্লবী আন্দোলন বিষয়শ্রেণী:বিপ্লব
বাংলাদেশে প্রায় ৪১০০ ফুটবল খেলার ক্লাব আছে।   পেশাদার ক্লাব  এখানে জাতীয় পর্যায়ে বিভিন্ন লীগ বা টুনামেন্টে খেলা দলগুলোর তালিকা দেওয়া হল:   ঢাকা আবাহনী (ঢাকা)  চট্টগ্রাম আবাহনী (চট্টগ্রাম)  ঢাকা মোহামেডান (ঢাকা)  চট্টগ্রাম মোহামেডান (চট্টগ্রাম)  বসুন্ধরা কিংস (ঢাকা)  বাংলাদেশ পুলিশ ফুটবল ক্লাব (ঢাকা)  শেখ রাসেল ক্রীড়া চক্র (ঢাকা)  শেখ জামাল ধানমন্ডি ক্লাব (ঢাকা)  ফর্টিস ফুটবল ক্লাব (ঢাকা)  রহমতগঞ্জ মুসলিম ফ্রেন্ডস সোসাইটি (ঢাকা)  ব্রাদার্স ইউনিয়ন (ঢাকা)  গোপালগঞ্জ স্পোর্টিং ক্লাব  মুক্তিযোদ্ধা সংসদ ক্রীড়া চক্র (ঢাকা)  ফকিরেরপুল ইয়ংমেন্স ক্লাব, ঢাকা  ঢাকা ওয়ান্ডারার্স ক্লাব  পিডব্লিউডি স্পোর্টস ক্লাব  বাফুফে এলিট ফুটবল একাডেমি  ওয়ারী ক্লাব ঢাকা  নোফেল স্পোর্টিং ক্লাব  ফরাশগঞ্জ স্পোর্টিং ক্লাব (ঢাকা  উত্তরা ফুটবল ক্লাব  যাত্রাবাড়ী ক্রীড়া চক্র  সমাজ কল্যাণ ক্রীড়া সংসদ মুগদা  সাইফ স্পোর্টিং ক্লাব (ঢাকা)  আরামবাগ ক্রীড়া সংঘ (ঢাকা)  বিজেএমসি দল  ফেনী সকার ক্লাব (ফেনী)  উত্তর বারিধারা স্পোর্টিং ক্লাব  নারায়ণগঞ্জ শুকতারা সংসদ  স্বাধীনতা ক্রীড়া সংঘ  আজমপুর ফুটবল ক্লাব উত্তরা  গোপালগঞ্জ স্পোর্টিং ক্লাব  খুলনা আবাহনী ক্রীড়া চক্র  আজাদ স্পোর্টিং ক্লাব  ভিক্টোরিয়া স্পোর্টিং ক্লাব  বিয়ানীবাজার স্পোর্টিং ক্লাব  রামপুর বয়েজ ক্লাব (ফেনী)  অগ্রণী ব্যাংক লিমিটেড স্পোর্টস ক্লাব  ইস্কাটন সবুজ সংঘ ক্লাব  কাওরান বাজার প্রগতি সংঘ  ঢাকা সিটি ফুটবল ক্লাব  টিএন্ডটি ক্লাব মতিঝিল  বাংলাদেশ ক্রীড়া শিক্ষা প্রতিষ্ঠান ফুটবল দল  বাংলাদেশ বিমান বাহিনী ফুটবল দল  বাংলাদেশ নৌবাহিনী ফুটবল দল  বাংলাদেশ সেনাবাহিনী ফুটবল দল  বাংলাদেশ সেনাবাহিনী মহিলা ফুটবল দল  ইস্ট এন্ড ক্লাব  লিটল ফ্রেন্ডস ক্লাব  সদ্যপুস্কুরিনী যুব স্পোর্টিং ক্লাব, রংপুর  টঙ্গী মেট্রো স্পোর্টিং ক্লাব (টঙ্গী)  মিতালি ফুটবল ক্লাব (আমতলী)  রাজশাহী দিগন্তপ্রসারী ক্লাব (রাজশাহী)  ঢাকা ইউনাইটেড স্পোর্টস ক্লাব  বাড্ডা জাগরনী সংসদ  কক্স সিটি স্পোর্টিং ক্লাব  আরপি বাজার স্পোর্টিং ক্লাব   বাসাবো তরুন সংঘ  বাংলাদেশ বয়েজ ক্লাব  মহাখালী একাদশ   সাধারণ বীমা ক্রীড়া সংস্থা  ফ্রেন্ডস সোশাল ওয়েলফেয়ার  নবাবপুর ক্রীড়া চক্র  কসাইটুলি সমাজ কল্যান পরিষদ  পূর্বাচল পরিষদ   টঙ্গী ক্রীড়া চক্র  সিটি ক্লাব   দিলকুশা স্পোর্টিং ক্লাব  বিকেএসপি  খিলগাঁও ফুটবল একাডেমি  গৌরীপুর স্পোর্টিং ক্লাব  টাঙ্গাইল ফুটবল একাডেমি  দিপালী যুব সংঘ  কল্লোল সংঘ  লালবাগ স্পোর্টিং ক্লাব  বিক্রমপুর কিংস  দি মুসলিম ইন্সটিটিউট  নারিন্দা জুনিয়র লায়ন্স ক্লাব  উত্তরা ফ্রেন্ডস ক্লাব  কিংস্টার স্পোর্টিং ক্লাব  ওয়াজেদ মিয়া ক্রীড়া চক্র, রংপুর  রেইনবো অ্যাথলেটিক ক্লাব  জাবিদ আহসান সোহেল ক্রীড়া চক্র  শান্তিনগর ক্লাব  আসাদুজ্জামান ফুটবল একাডেমি, মাগুরা  আলমগীর সমাজ কল্যাণ কে.এস  চকবাজার ইউনাইটেড  আরামবাগ ফুটবল একাডেমি  বরিশাল ফুটবল একাডেমি  যাত্রাবাড়ী ঝটিকা সংসদ  গুলবাগ আরাফ স্পোর্টিং ক্লাব  কদমতলা সংসদ  গভ: প্রিন্টিং প্রেস এস অ্যান্ড আরসি  মীরহাজীরবাগ স্পোর্টিং ক্লাব  সাইফ স্পোর্টিং ক্লাব লিমিটেড যুবদল  সিটি ইউনাইটেড ক্লাব  সিদ্দিকবাজার ঢাকা জুনিয়র স্পোর্টিং ক্লাব  ইলিয়াস আহমদ চৌধুরী স্মৃতি সংঘ, মাদারীপুর  এফসি ব্রাহ্মণবাড়িয়া, ব্রাহ্মণবাড়িয়া  এফসি উত্তরবঙ্গ, কুড়িগ্রাম  সবুজ কল্যাণ কেন্দ্র মুন্সীগঞ্জ  স্কাইলার্ক ফুটবল ক্লাব  ফ্রেন্ডস সোশ্যাল ওয়েলফেয়ার   তথ্যসূত্র   বিষয়শ্রেণী:বাংলাদেশের ফুটবল ক্লাব বিষয়শ্রেণী:ফুটবল ক্লাবের তালিকা বিষয়শ্রেণী:বাংলাদেশের ক্রীড়া সম্পর্কিত তালিকা
নিকিতা গেন্নাদেয়েভিচ কাতসালাপভ (, ; জন্ম: ১০ জুলাই ১৯৯১; নিকিতা কাতসালাপভ নামে সুপরিচিত) হলেন একজন রুশ ফিগার স্কেটার। তিনি আন্তর্জাতিক প্রতিযোগিতার মঞ্চে ভিক্তোরিয়া সিনিতসিনার সাথে জুটি হিসেবে ফিগার স্কেটিংয়ের আইস ডান্স বিভাগে রাশিয়ার প্রতিনিধি হিসেবে প্রতিদ্বন্দ্বিতা করে থাকেন।  ১৯৯৫ সালে ফিগার স্কেটিংয়ে অভিষেক করা কাতসালাপভ রাশিয়ার হয়ে ২০১৪ এবং ২০২২ শীতকালীন অলিম্পিকে অংশগ্রহণ করেছেন, এই যাত্রায় তিনি ২টি স্বর্ণ পদকসহ সর্বমোট ৪টি পদক জয়লাভ করেছেন।  প্রারম্ভিক জীবন নিকিতা গেন্নাদেয়েভিচ কাতসালাপভ ১৯৯১ সালের ১০ই জুলাই তারিখে রাশিয়ার মস্কোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন কাতসালাপভ রাশিয়ার প্রতিনিধি হিসেবে ২০২২ শীতকালীন অলিম্পিকে সর্বমোট দুইটি প্রতিযোগিতায় অংশগ্রহণ করেছেন।  তিনি ভিক্তোরিয়া সিনিতসিনার সাথে যুগলবদ্ধ হয়ে ফিগার স্কেটিংয়ের আইস ডান্স প্রতিযোগিতায় অংশগ্রহণ করেছিলেন। কাতসালাপভ সর্বমোট ২২০.৫১ পয়েন্ট নিয়ে রৌপ্য পদক জয়লাভ করেছিলেন; যেখানে রিদম ডান্সে তারা ৮৮.৮৫ পয়েন্ট নিয়ে দ্বিতীয় এবং ফ্রি ডান্সে ১৩১.৬৬ পয়েন্ট পেয়ে দ্বিতীয় অবস্থানে ছিলেন।  তিনি মার্ক কন্দ্রাতিউক, কামিলা ভালিয়েভা, আনাস্তাসিয়া মিশিনা, আলেকসান্দ্র গালিয়ামভ এবং ভিক্তোরিয়া সিনিতসিনার সাথে দলগতভাবে ফিগার স্কেটিংয়ের দলগত প্রতিযোগিতায় অংশগ্রহণ করেছিলেন। তারা সর্বমোট ৭৪ পয়েন্ট অর্জন করে ব্রোঞ্জ পদক জয়লাভ করেছিলেন। শর্ট প্রোগ্রাম/রিদম ডান্সে ৩৬ পয়েন্ট স্কোর করেছিলেন এবং ফ্রি স্কেটস/ডান্সে ৩৮ পয়েন্ট অর্জন করেছিলেন।  তথ্যসূত্র  বহিঃসংযোগ     বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:রুশ পুরুষ আইস ডান্সার বিষয়শ্রেণী:রাশিয়ার অলিম্পিক ফিগার স্কেটার বিষয়শ্রেণী:২০২২ শীতকালীন অলিম্পিকের ফিগার স্কেটার বিষয়শ্রেণী:ফিগার স্কেটিংয়ে অলিম্পিক পদক বিজয়ী বিষয়শ্রেণী:অলিম্পিক রৌপ্যপদক বিজয়ী রুশ বিষয়শ্রেণী:২০২২ শীতকালীন অলিম্পিকের পদক বিজয়ী বিষয়শ্রেণী:অলিম্পিক স্বর্ণপদক বিজয়ী রুশ বিষয়শ্রেণী:অলিম্পিক ব্রোঞ্জপদক বিজয়ী রুশ বিষয়শ্রেণী:২০১৪ শীতকালীন অলিম্পিকের পদক বিজয়ী
সৈয়দ মুহাম্মদ মুখতার আশরাফ (Urdu: , ) (জন্ম:৪ আগস্ট ১৯১৬ সাল; ৪ শাওয়াল ১৩৩৪ হিজরি) সরকার এ কালান (উর্দু: , )  বা  শায়খ উল মাশাইখ (উর্দু: , ) নামে পরিচিত ছিলেন।   ইনি ছিলেন একজন ভারতীয় সূফী সাধক, আধ্যাত্মিক নেতা, ভারতের উত্তর প্রদেশের আশরাফপুর কাচাওয়াচার আশরাফি সুফি তরিকার আহলে সুন্নাহর ইসলামী পণ্ডিত। তিনি ছিলেন আশরাফি আন্দোলনের প্রতিষ্ঠাতা সুফি সাধক সুলতান সৈয়দ আশরাফ জাহাঙ্গীর সেমনানীর বংশধর এবং সাজ্জাদানাশিন। সৈয়দ তাঁর জন্মভূমিতে ১৯৯৬ সালের ২১ নভেম্বর মারা যান এবং আশরাফ জাহাঙ্গীর সেমনানীর সমাধির (দরগাহ) কাছে তাকে সমাধিস্থ করা হয়।  প্রাথমিক জীবন সৈয়দ ১৯১৬ খ্রিস্টাব্দের ৪ আগস্ট ইসলামিক পঞ্জিকা অনুসারে কাচাওয়াচা শরীফে ৪ শাওয়াল ১৩৩৩ হিজরিতে জন্মগ্রহণ করেন। তিনি ছিলেন সুপরিচিত সুফি সৈয়দ আহমেদ আশরাফের পুত্র এবং আশরাফি আন্দোলনের প্রতিষ্ঠাতা সুফি সাধক সুলতান সৈয়দ আশরাফ জাহাঙ্গীর সেমনানীর বংশধর।   শিক্ষা তিনি তাঁর প্রাথমিক ইসলামী শিক্ষা কেবল তার নিজ শহর কাচাওয়াচা শরীফেই সম্পন্ন করেছিলেন, শেষ করার পরে তিনি মাওলানা ইমাদউদ্দিন ওয়াসি আহমদ সাসরামি এবং মাওলানা আবদুর রশীদ নাগপুরীর কাছ থেকে দরস-ই নিজামী শিখতে শুরু করেন, তারা তাকে বুখারী শরীফ ব্যতীত দরস-ই নিজামীর সমস্ত বই পড়াতেন। হযরত মাওলানা নাঈমুদ্দীন মুরাদাবাদী তাকে বুখারী শরীফ শিখিয়েছিলেন।  উত্তরাধিকারী   মাজার ও উরস তাঁর মাজার ভারতের উত্তর প্রদেশের আম্বেদকর নগরের কাচাওয়াচা শরীফে আশরাফি সুফি তরিকার প্রতিষ্ঠাতা আশরাফ জাহাঙ্গীর সেমনানীর মাজারের নিকটে অবস্থিত। তাঁর উরস (মৃত্যুবার্ষিকী) ৯ রজব পালন করা হয় এবং প্রতি বছর কাচাওয়াচা শরীফে লক্ষ লক্ষ ভক্তের আগমন হয়।  তথ্যসূত্র  বিষয়শ্রেণী:১৯৩৪-এ জন্ম বিষয়শ্রেণী:১৯৯৬-এ মৃত্যু বিষয়শ্রেণী:ভারতীয় মুসলিম বিষয়শ্রেণী:সুফি শিক্ষক বিষয়শ্রেণী:সুফি কবি বিষয়শ্রেণী:ভারতীয় সুন্নি মুসলিম বিষয়শ্রেণী:উত্তরপ্রদেশের পণ্ডিত বিষয়শ্রেণী:মুসলিম সংস্কারক বিষয়শ্রেণী:ভারতীয় সুন্নি মুসলিম পণ্ডিত বিষয়শ্রেণী:হানাফি ফিকহ পণ্ডিত বিষয়শ্রেণী:সুন্নি ইমাম বিষয়শ্রেণী:ভারতীয় সুফি বিষয়শ্রেণী:ভারতীয় মুফতি বিষয়শ্রেণী:শিয়া ইসলামের সমালোচক বিষয়শ্রেণী:আম্বেদকর নগর জেলার ব্যক্তি বিষয়শ্রেণী:২০শ শতাব্দীর ভারতীয় মুসলিম
সিম্বা জলপ্রপাত কাঠমান্ডু থেকে প্রায় ৫০ কিমি দূরে মহাকাল গ্রামীণ পৌরসভা, ললিতপুরের কাছে রিগিন ডান্ডা এবং মানিখেল খাওয়ার মধ্যে অবস্থিত।  জলপ্রপাতটি ২০০০ মি উচ্চতায় অবস্থিত।  এবং এতে পাঁচটি ধারা রয়েছে। তামাং ভাষায় 'সিম্বা' মানে ঠান্ডা।    জলপ্রপাত থেকে লেলে যাওয়ার পথে সরস্বতীর একটি মন্দিরও রয়েছে।    আরো দেখুন    নেপালের জলপ্রপাতের তালিকা   তথ্যসূত্র   বিষয়শ্রেণী:নেপালের জলপ্রপাত বিষয়শ্রেণী:উইকিউপাত্তে স্থানাঙ্ক আছে
রত্ন বাহাদুর রাই একজন ভারতীয় রাজনীতিবিদ। তিনি ভারতের কমিউনিস্ট পার্টির (মার্ক্সবাদী) সদস্য হিসেবে পশ্চিমবঙ্গের দার্জিলিং থেকে ভারতের সংসদের নিম্নকক্ষ লোকসভায় নির্বাচিত হন।   তথ্যসূত্র    বহিঃসংযোগ    লোকসভা ওয়েবসাইটে অফিসিয়াল জীবনী স্কেচ  বিষয়শ্রেণী:ভারতীয় গোর্খা বিষয়শ্রেণী:দার্জিলিং জেলার ব্যক্তি বিষয়শ্রেণী:জীবিত ব্যক্তি বিষয়শ্রেণী:১৯৪৮-এ জন্ম বিষয়শ্রেণী:পশ্চিমবঙ্গের রাজ্যসভা সদস্য বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:একাদশ লোকসভার সদস্য বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
শিবনারায়ণ জাগিরদার একজন ভারতীয় রাজনীতিবিদ এবং ভারতীয় জনতা পার্টির সদস্য। জাগিদার উজ্জয়ন জেলার উজ্জয়ন দক্ষিণ আসন থেকে মধ্যপ্রদেশ বিধানসভার সদস্য। Thieves target house of former MLA’s son; cash, jewellery stolenMy Neta35 pilgrims drown in Narmada    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মধ্যপ্রদেশের ভারতীয় জনতা পার্টির রাজনীতিবিদ বিষয়শ্রেণী:উজ্জয়িনীর ব্যক্তি বিষয়শ্রেণী:মধ্যপ্রদেশ বিধানসভার সদস্য ২০০৩-২০০৮ বিষয়শ্রেণী:মধ্যপ্রদেশ বিধানসভার সদস্য ২০০৮-২০১৩
থাম্ব|317x317পিক্সেল|আইরিশ সাগরের অবস্থান থাম্ব|upright=1.2|ডাবলিন বে থাম্ব|upright=1.2|ব্রিটাস বে আইরিশ সাগর (,Focal.ie , , ,Cambridge Medieval Celtic Studies , Issues 33–35 University of Cambridge (Gran Bretaña). Department of Anglo-Saxon, Norse and Celtic 1997 Ulster-Scots: Airish Sea, ) বা মান সাগর বা মাংক্স সাগর (,Electronic Dictionary of the Irish Language , ).The Caledonian: Volume 4। New York: Caledonian Publishing Co.: pp. 25। ১৯০৩। আটলান্টিক মহাসাগরের একটি বাহু যা পশ্চিমে আয়ারল্যান্ড দ্বীপ এবং পূর্বে গ্রেট ব্রিটেন দ্বীপকে পৃথক করেছে। এটির আয়তন প্রায় ১ লক্ষ বর্গকিলোমিটার। সাগরটি উত্তর-পশ্চিমে নর্থ চ্যানেলের মাধ্যমে এবং দক্ষিণে সেন্ট জর্জেস চ্যানেলের মাধ্যমে আটলান্টিক মহাসাগরের সাথে সংযুক্ত। আইল অভ মান আইরিশ সাগরের বৃহত্তম দ্বীপ। আঞ্চলিক বাণিজ্য, আমদানি-রপ্তানি, পরিবহন, মৎস্য শিকার, বায়ুপ্রবাহ থেকে উৎপন্ন বিদ্যুৎশক্তি, নিউক্লীয় প্ল্যান্ট, ইত্যাদি কারণে আইরিশ সাগর গুরুত্বপূর্ণ। সাগরটির তলদেশ দিয়ে প্রায় ৮০ কিলোমিটার সুড়ঙ্গ খুঁড়ে ব্রিটেন ও আয়ারল্যান্ড দ্বীপদুইটির মধ্যে রেল যোগাযোগ স্থাপনের ব্যাপারটি নিয়ে বহুদিন ধরে আলোচনা হচ্ছে। বর্তমানে এই দুই দ্বীপের মধ্যে বাৎসরিক প্রায় ১ কোটি ২০ লক্ষ যাত্রী এবং ১৭ মিলিয়ন টন দ্রব্য আসা-যাওয়া করে।   তথ্যসূত্র  থাম্ব|320px|ডান|আইরিশ সাগরের রিলিফ মানচিত্র; মালামাল ও যাত্রী উভয়কে পরিবহনকারী বন্দরগুলি লাল বিন্দু দিয়ে এবং কেবল মালামাল পরিবহনের বন্দরগুলিকে নীল বিন্দু দিয়ে দেখানো হয়েছে।   বহিঃসংযোগ     বিষয়শ্রেণী:আটলান্টিক মহাসাগরের প্রান্তিক সাগর বিষয়শ্রেণী:আয়ারল্যান্ডের ভূগোল বিষয়শ্রেণী:যুক্তরাজ্যের ভূগোল বিষয়শ্রেণী:ইউরোপীয় সাগর
চামরস (আনুমানিক ১৪২৫ খ্রিস্টাব্দ) ছিলেন পঞ্চদশ শতাব্দীর বিজয়নগরের এক বীরশৈব কন্নড় কবি। সমসাময়িক ব্রাহ্মণ কন্নড় কবি কুমার ব্যাসের প্রতিদ্বন্দ্বী চামরসের পৃষ্ঠপোষকতা করেন রাজা দ্বিতীয় দেব রায়।Narasimhacharya (1988), p. 69Rice E.P. (1921), pp. 68, 70 চামরসের শ্রেষ্ঠ কীর্তি  "প্রভুলিঙ্গ লীলে" লিঙ্গায়েত ধর্মের প্রথম যুগের প্রবক্তা অল্লম প্রভুর জীবনী। ২৫টি অধ্যায়ে বিন্যস্ত এই গ্রন্থটি ১১১১টি ‘ষটপদী’ (ছয় চরণের শ্লোক) দ্বারা রচিত।Dalal (2011), p309  তথ্যসূত্র  গ্রন্থপঞ্জি  K.A. Nilakanta Sastry, History of South India, From Prehistoric times to fall of Vijayanagar, 1955, OUP, New Delhi (Reprinted 2002)   External links Who is Akka - Dr. R.G. Mathapat  বিষয়শ্রেণী:কন্নড় কবি বিষয়শ্রেণী:লিঙ্গায়েত কবি বিষয়শ্রেণী:১৫শ শতাব্দীর ভারতীয় কবি
খুলনা ক্লাব (আনুষ্ঠানিকভাবে: খুলনা ক্লাব লিমিটেড) খুলনার প্রাচীনতম বিনোদন সংস্থা এবং অভিজাত ক্লাবগুলির মধ্যে বৃহত্তম। মূলত এটি ব্রিটিশ ভারতের একটি সম্পূর্ণ শ্বেতাঙ্গ সংগঠন ছিল।  ইতিহাস ১৮৮১ সালে খুলনা জেলা প্রতিষ্ঠিত লাভের পর যশোর জেলার  তৎকালীন খুলনা মহকুমার মহাসিনাবাদ ইউনিয়নে খুলনা শহর প্রতিষ্ঠা লাভের পর প্রশাসনিক কার্যক্রম বেড়ে যায় এবং ব্রিটিশ সরকার বিভিন্ন কাজে ব্রিটিশদের খুলনা শহরে প্রেরণ করে। তারা তাদের বিনোদনের জন্য ১৮৮৫ সালে খুলনা ক্লাব  প্রতিষ্ঠিত করে। পরবর্তীকালে বাংলাদেশ বাংলাদেশ স্বাধীনের পর খুলনা ক্লাব লিমিটেডকে খুলনা জেলা পরিষদ অধিগ্রহণ করে । তখন থেকে খুলনা ক্লাব লিমিটেড খুলনা জেলা পরিষদের তত্ত্বাবধানে বেসরকারিভাবে পরিচালিত হয়ে আসছে। বর্তমানে খুলনা ক্লাব খুলনা সার্কিট হাউস ও খুলনা জিলা স্কুলের মধ্যবর্তী স্থানে আপার যশোর রোডে অবস্থিত। এটি প্রতিদিন সকাল ১০ টা থেকে রাত বারোটা পর্যন্ত খোলা থাকে।  আরোও দেখুন  যশোর ইনস্টিটিউট  চট্টগ্রাম ক্লাব লিমিটেড  কলকাতা ক্লাব  ঢাকা ক্লাব  তথ্যসূত্র  বিষয়শ্রেণী:খুলনার সমাজ বিষয়শ্রেণী:খুলনার সংস্কৃতি বিষয়শ্রেণী:বাংলাদেশের ক্লাব ও সমিতি বিষয়শ্রেণী:খুলনা ভিত্তিক সংগঠন বিষয়শ্রেণী:১৮৮৫-এ ভারতে প্রতিষ্ঠিত
মাইকেল জন "মাইল" জেডিনাক ( ; ; জন্ম: ৩ আগস্ট ১৯৮৪) হলেন একজন অস্ট্রেলীয় পেশাদার ফুটবলার, যিনি ইংরেজ ক্লাব অ্যাস্টন ভিলা এবং অস্ট্রেলিয়া জাতীয় দলের হয়ে একজন মধ্যমাঠের খেলোয়াড় হিসেবে খেলেন।  জেডিনাক সিডনিতে জন্মগ্রহণ করেন এবং সেখানেই তার শৈশব অতিবাহিত করেছেন। তিনি স্থানীয় ক্লাব সিডনি ইউনাইটেডের হয়ে খেলার মাধ্যমে তার পেশাদার ক্যারিয়ার শুরু করেন। পরবর্তীতে তিনি ধারে ভারাজদিন এবং সাউথ কোস্ট ইউনাইটেডের হয়ে খেলেন। তিনি ২০০৬ সালে, সেন্ট্রাল কোস্ট মারিনার্সের সাথে চুক্তি স্বাক্ষর করেন। পরবর্তীতে তিনি তুর্কি ক্লাব গেনশ্লেরবিরি এবং আন্তালয়াস্পোরের হয়ে খেলেন। ২০১১ সালে, তিনি ইংরেজ ক্লাব ক্রিস্টাল প্যালেসে যোগদান করেন। তিনি ক্লাবটিকে প্রিমিয়ার লিগে উত্তীর্ণ হতে সাহায্য করেন।  জেডিনাক ২০০৮ সালে, অস্ট্রেলিয়া জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেন। তিনি এপর্যন্ত ৭৫-এর অধিক ম্যাচ খেলেছেন যার মধ্যে ২০১৪ সাল পর্যন্ত ২৫টি ম্যাচে তিনি অধিনায়কত্ব করেছেন। তিনি ২০১০ ফিফা বিশ্বকাপ এবং ২০১৪ ফিফা বিশ্বকাপে অস্ট্রেলিয়া দলকে নেতৃত্ব দিয়েছেন। এছাড়াও তিনি ২০১৫ এএফসি এশিয়ান কাপজয়ী অস্ট্রেলিয়া দলের অধিনায়ক ছিলেন।  সম্মাননা ক্লাব সিডনি ইউনাইটেড এনএসডাব্লিউ প্রিমিয়ার লিগ: ২০০৬  সেন্ট্রাল কোস্ট মারিনার্স এ-লিগ প্রিমিয়ারশিপ: ২০০৭–০৮  ক্রিস্টাল প্যালেস ইএফএল চ্যাম্পিয়নশিপ প্লে-অফ: ২০১৩  আন্তর্জাতিক অস্ট্রেলিয়া এএফসি এশিয়ান কাপ: ২০১৫  ব্যক্তিগত মারিনার্স মেডেল: ২০০৭–০৮ পিএফএ এ-লিগ মৌসুমের সেরা দল: ২০০৮–০৯ ক্রিস্টাল প্যালেস এফসি বছরের সেরা খেলোয়াড়: ২০১২–১৩ এফএফএ বছরের সেরা পুরুষ ফুটবলার: ২০১৩, ২০১৪ বছরের সেরা এশীয় ফুটবলার: ২০১৪ পিএফএ বছরের সেরা ফুটবলার: ২০১৩–১৪  ব্যক্তিগত জেডিনাক নাটালির সাথে বিবাহ বন্ধনে আবদ্ধ হয়েছেন এবং তাদের দুজনের একটি ছেলে সন্তান রয়েছে।  তথ্যসূত্র  বহিঃসংযোগ   Gençlerbirliği profile  Central Coast Mariners profile  FFA – Socceroo profile  Oz Football profile  Profile at TFF.org  Crystal Palace profile  বিষয়শ্রেণী:১৯৮৪-এ জন্ম বিষয়শ্রেণী:অস্ট্রেলীয় পুরুষ ফুটবলার বিষয়শ্রেণী:অস্ট্রেলিয়ার আন্তর্জাতিক ফুটবলার বিষয়শ্রেণী:সুপার লিগের খেলোয়াড় বিষয়শ্রেণী:এ-লিগের খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:২০১০ ফিফা বিশ্বকাপের খেলোয়াড় বিষয়শ্রেণী:২০১৪ ফিফা বিশ্বকাপের খেলোয়াড় বিষয়শ্রেণী:২০১৫ এএফসি এশিয়ান কাপের খেলোয়াড় বিষয়শ্রেণী:অস্ট্রেলীয় প্রবাসী ফুটবলার বিষয়শ্রেণী:জীবিত ব্যক্তি বিষয়শ্রেণী:এএফসি এশিয়ান কাপ বিজয়ী খেলোয়াড় বিষয়শ্রেণী:অ্যাস্টন ভিলা ফুটবল ক্লাবের খেলোয়াড় বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:ক্রিস্টাল প্যালেস ফুটবল ক্লাবের খেলোয়াড় বিষয়শ্রেণী:আন্তালিয়াস্পোরের খেলোয়াড় বিষয়শ্রেণী:গেঞ্চলারবিরলিয়ি স্পোর্টস ক্লাবের ফুটবলার বিষয়শ্রেণী:২০১১ এএফসি এশিয়ান কাপের খেলোয়াড় বিষয়শ্রেণী:ক্রোয়েশিয়ায় প্রবাসী ফুটবলার বিষয়শ্রেণী:ক্রোয়েশীয় বংশোদ্ভূত অস্ট্রেলীয় ব্যক্তি বিষয়শ্রেণী:অস্ট্রেলিয়া অনূর্ধ্ব-২০ আন্তর্জাতিক ফুটবলার বিষয়শ্রেণী:অস্ট্রেলিয়ার আন্তর্জাতিক যুব ফুটবলার বিষয়শ্রেণী:সেন্ট্রাল কোস্ট মারিনার্স এফসির খেলোয়াড় বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:তুরস্কে প্রবাসী ফুটবলার বিষয়শ্রেণী:সিডনির ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
230px|right , এছাড়াও এটি HBC হিসাবে পরিচিত যা একটি জাপানি সম্প্রচারক। এটি জাপান নিউজ নেটওয়ার্ক(JNN) সঙ্গে সম্বন্ধযুক্ত একটি সম্প্রচার ব্যবস্থা। এদের প্রধান কার্যালয় দপ্তরটি হোক্কাইদোর মধ্যে অবস্থিত। এইচবিসি প্রথম প্রতিষ্ঠিত হয় ৩০ নভেম্বর,১৯৫১ সালে। রেডিও সম্প্রচার আনুষ্ঠানিকভাবে শুরু করে ১০ মার্চ, ১৯৫২ সালে এবং হোক্কাইদো প্রথম বাণিজ্যিক টেলিভিশন স্টেশন হিসাবে টিভি সম্প্রচার করে ১ এপ্রিল, ১৯৫৭ সালে।  ইতিহাস thumb|এইচবিসি হল  ৩০ নভেম্বর, ১৯৫১: এইচবিসি প্রতিষ্ঠিত হয়।  ১৯ জানুয়ারি, ১৯৫২: এইচবিসি পরীক্ষা সম্প্রচার করা হয়।  ১০ মার্চ, ১৯৫২: নিয়মিত বেতার সম্প্রচার আরম্ভ।  ১৯৫৪: টিভি সংক্রান্ত পরীক্ষা হোক্কাইদোতে পরিচালিত হয়।  ১ এপ্রিল, ১৯৫৭: নিয়মিত টিভি সম্প্রচার আরম্ভ।  আগস্ট ১৯৫৯: এইচবিসি(HBC) জেএনএন (JNN) এর সঙ্গে একটি একচেটিয়া চুক্তি।  ১৮ মার্চ, ১৯৬৬: রঙিন সম্প্রচার আরম্ভ।  ১ জুন, ২০০৬: ডিজিটাল ভৌম সম্প্রচারের আরম্ভ।  ২৪ জুন, ২০১১: এনালগ ভৌম সম্প্রচারের শেষ হয়।  সম্প্রচার ব্যবস্থা   টিভি: জাপান নিউজ নেটওয়ার্ক (JNN)  রেডিও: জাপান রেডিও নেটওয়ার্ক (PRN), জাতীয় রেডিও নেটওয়ার্ক (NRN)  সম্প্রচার কেন্দ্র   এনালগ টিভি    'সাপ্পোরো (প্রধান সম্প্রচার কেন্দ্র) JOHR টিভি ১CH'   হকোদাতে JOHO-টিভি ৬ch  আসাহিকাওয়া JOHE-টিভি ১১ch  ওবিহিরো JOHW-টিভি ৬ch  কুশিরো JOQL-টিভি ১১ch  আবাশিরি JOQM-টিভি ১CH  কিতামি JOQM-টিভি ৫৩ch  মুরোরান JOQF-টিভি ১১ch   ডিজিটাল টিভি (আইডি: ১)    'সাপ্পোরো (প্রধান সম্প্রচার কেন্দ্র) JOHR -DTV ১৯ch'   হকদাতে JOHR-DTV ১৭ch  আসাহিকাওয়া JOHR-DTV ১৯ch  ওবিহিরো JOHR-DTV ১৯ch  কুশিরো JOHR-DTV ১৯ch  আবাশিরি JOHR-DTV ১৯ch  কিতামি JOHR-DTV ৩২ch  মুরোরান JOHR-DTV ২২ch  বেতারকেন্দ্র   'সাপ্পোরো (প্রধান সম্প্রচার কেন্দ্র) JOHO ১২৮৭ kHz '   হকদাতে JOHO ৯০০ kHz  আসাহিকাওয়া JOHE ৮৬৪ kHz  ওবিহিরো JOHW ১২৬৯ kHz  কুশিরো JOQL ১৪০৪ kHz  আবাশিরি JOQM ১৪৪৯ kHz  কিতামি JOQN ৮০১ kHz  মুরোরান JOQF ৮৬৪ kHz   কার্যক্রম   টেলিভিশন  রেডিও   প্রতিদ্বন্দ্বী সম্প্রচার কেন্দ্র   সাপ্পোরো টেলিভিশন সম্প্রচার (STV)  হোক্কাইদো টেলিভিশন সম্প্রচার (HTB)  হোক্কাইদো সাংস্কৃতিক সম্প্রচার (uhb)  টিভি হোক্কাইদো (TVh)  বহিঃসংযোগ   এইচবিসি অফিসিয়াল সাইট  বিষয়শ্রেণী:জাপান নিউজ নেটওয়ার্ক বিষয়শ্রেণী:জাপানের টেলিভিশন স্টেশন বিষয়শ্রেণী:জাপানের রেডিও বিষয়শ্রেণী:১৯৫১-এ প্রতিষ্ঠিত